শমিতা শেঠী

শমিতা শেঠী (জন্ম: ২রা ফেব্রুয়ারি ১৯৭৯) হলেন একজন ভারতীয় বলিউড অভিনেত্রী এবং অভ্যন্তর নকশাকারী (ইন্টিরিয়র ডিজাইনার)। তিনি ২০০০ সালে মুক্তিপ্রাপ্ত জনপ্রিয় চলচ্চিত্র মোহাব্বতে তে অভিনয়ের মধ্য দিয়ে চলচ্চিত্র জগতে অভিষেক করেছিলেন। এই চলচ্চিত্রে ঈশিকার চরিত্রে অভিনয়ের জন্য তিনি "বছরের সেরা অভিষেক" বিভাগে আন্তর্জাতিক ভারতীয় চলচ্চিত্র অ্যাকাডেমি পুরস্কার জয় করেছিলেন। তিনি ২০০৯ সালে কালার্স টিভিতে প্রচারিত জনপ্রিয় রিয়ালিটি টেলিভিশন অনুষ্ঠান বিগ বসের ৩য় আসরে একজন প্রতিযোগী হিসেবে অংশগ্রহণ করেছিলেন প্রতিযোগী ছিলেন; যেখানে তিনি ১০ম স্থান অধিকার করেছিলেন। পরবর্তীতে ২০১৫ সালে তিনি একই নৃত্য বিষয়ক অনুষ্ঠান ঝলক দিখলা য-এর ৮ম আসরে অংশগ্রহণ করেছিলেন; যেখানে তিনি ৩য় স্থান অধিকার করেছিলেন। অতঃপর ২০১৯ সালে তিনি ফিয়ার ফ্যাক্টর: খতরোঁ কে খিলাড়ি-এর ৯ম আসরে একজন প্রতিযোগী হিসেবে অংশগ্রহণ করেছিলেন; যেখানে তিনি ৪র্থ স্থান অধিকার করেছিলেন। শমিতা শেঠী ১৯৭৯ সালের ২রা ফেব্রুয়ারি তারিখে ভারতের ম্যাঙ্গালোরে তুলু বন্ত পরিবারে জন্মগ্রহণ করেছিলেন। তাঁর বাবা সুরেন্দ্র এবং মা সুনন্দা ওষুধ শিল্পে ট্যাম্পার-নিরোধক জলের ঢাকা প্রস্তুতকারক। তিনি বলিউড অভিনেত্রী শিল্পা শেঠীর ছোট বোন। সিডেনহ্যাম কলেজ থেকে বাণিজ্য বিভাগে স্নাতক শেষ করে শমিতা মুম্বইয়েরএসএনডিটি কলেজ ফ্যাশন ডিজাইনিং বিষয়ে ডিপ্লোমা করেছেন। এর পরে, তিনি জনপ্রিয় ফ্যাশন ডিজাইনার মনীষ মালহোত্রার সাথে ইন্টার্নশিপ শুরু করেছিলেন, তবে মনীষ তাঁর মধ্যে একটি স্ফুলিঙ্গ দেখে তাঁকে অভিনয় জীবনের জন্য প্রস্তুত থাকার পরামর্শ দিয়েছিলেন। ২০১১ সালে শমিতা 'অভ্যন্তর নকশা' বিষয়কে তাঁর পেশা করার সিদ্ধান্ত নিয়েছিলেন এবং তাঁর প্রথম একক প্রকল্প হাতে নিয়ে রয়্যালটির অভ্যন্তরে (যেটি মুম্বইয়ের একটি ক্লাব) নকশা করেছিলেন। পরে, এই পেশার প্রতি তাঁর ভালবাসা তাঁকে লন্ডনের সেন্ট্রাল সেন্ট মার্টিনস এবং ইনচাল্ড স্কুল অফ ডিজাইন থেকে ডিপ্লোমা করতে অনুপ্রাণিত করেছিল। শমিতা শেঠী আদিত্য চোপড়া দ্বারা পরিচালিত যশ রাজ ফিল্মসের চলচ্চিত্র মোহাব্বতে-তে অভিনয় করার মাধ্যমে ২০০০ সালে চলচ্চিত্র জগতে প্রবেশ করেছিলেন। এই চলচ্চিত্রে তাঁর অভিনীত ঈশিকা চরিত্রটি তাঁকে ২০০১ সালে অনুষ্ঠিত আন্তর্জাতিক ভারতীয় চলচ্চিত্র অ্যাকাডেমি পুরস্কার অনুষ্ঠানে "বছরের সেরা অভিষেক" বিভাগে পুরস্কার পেতে সহায়তা করেছিল। শমিতা এক বছরের জন্য শিল্পা শেঠীর সাথে প্যান্টিনের বিজ্ঞাপনে উপস্থিত হয়েছিলেন। বছরের পর বছর ধরে, তিনি আলডো, আউডি, আইআইজেএএস জুয়েলারী প্রদর্শনী এর মতো টেলিভিশন বিজ্ঞাপনে কাজ করেছেন। ভারতীয় চলচ্চিত্র অভিনেত্রীদের তালিকা বলিউড অভিনেত্রীদের তালিকা "Birthday girl Shamita Shetty turns 35, parties with sis, Bipasha"। India Today। ২ ফেব্রুয়ারি ২০১৪। সংগ্রহের তারিখ ২২ মে ২০১৬।  "R Madhavan, Shilpa Shetty, Karishma Tanna, Upen Patel and others attend Shamita Shetty's birthday bash"। International Business Times। ৪ ফেব্রুয়ারি ২০১৬। সংগ্রহের তারিখ ২২ মে ২০১৬।  "Shamita Shetty rings in her birthday in style with sister Shilpa Shetty and friends - Bollywood celebs and their birthday celebrations - The Times of India"। The Times of India।  "Khatron Ke Khiladi 9's Shamita Shetty flaunts her svelte figure in a swimwear by the pool"।  "Khatron Ke Khiladi Is Back. Contestants Include Vikas Gupta, Bharti Singh, Haarsh Limbachiyaa"। ১২ জুলাই ২০১৮।  "Shamita Shetty: Filmmakers just assumed I'm not interested in acting and films"। ২২ সেপ্টেম্বর ২০১৭।  "Shamita Shetty has design plans - Latest News & Updates at Daily News & Analysis"। ২১ মার্চ ২০১৩।  ""I Didn't Have Enough." Shamita Shetty Opens Up About Her Career Choices in Candid Interview."। ২৩ সেপ্টেম্বর ২০১৭।  musicjinni। "Shilpa Shetty with Shamita Shetty in Pantene TV Commercial - Music Jinni"। www.musicjinni.com। ১১ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০২০।  "Shamita Shetty at Aldo launch in Mumbai on 2nd Sept 2016"।  "Shamita Shetty at Audi Magazine Launch videos - IndiaGlitz.com"।  "Shamita Shetty inaugurates 11th Edition of IIFJAS - Free Press Journal"। ১২ আগস্ট ২০১৭।  উইকিমিডিয়া কমন্সে শমিতা শেঠী সংক্রান্ত মিডিয়া রয়েছে। ইন্টারনেট মুভি ডেটাবেজে শমিতা শেঠী  (ইংরেজি)